[pic] | KOMISIJA EVROPSKIH SKUPNOSTI |

Bruselj, 31.10.2006

SEC(2006) 1410 konč.

PREDHODNI PREDLOG SPREMEMBE PRORAČUNA št. 6 K SPLOŠNEMU PRORAČUNU ZA LETO 2006 SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH Oddelek III – Komisija

(predložila Komisija)

PREDHODNI PREDLOG SPREMEMBE PRORAČUNA št. 6K SPLOŠNEMU PRORAČUNU ZA LETO 2006 SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIHOddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži predhodni predlog spremembe proračuna št. 6 k proračunu za leto 2006.

KAZALO

1. Uvod 4

2. Povečanje napovedi prihodkov 4

2.1. Popravek napovedi saldov DDV in BND 4

2.2. Popravek napovedi tradicionalnih lastnih sredstev 4

2.3. Drugi prihodki 5

2.4. Tehnična sprememba 5

3. Podrazdelek 1a: Zmanjšanje odobritev za Jamstveni oddelek EKUJS 5

4. Razdelek 2 7

4.1. Zmanjšanje odobritev plačil za strukturne sklade in Kohezijski sklad 7

4.2. Sprememba opomb k proračunski vrstici 13 03 08 8

5. Razdelek 7 9

5.1. Zmanjšanje odobritev plačil za SAPARD 9

5.2. ISPA 10

5.3. Ciper 10

ZBIRNA RAZPREDELNICA PO RAZDELKIH FINANČNE PERSPEKTIVE 11

SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov po oddelkih se pošljeta ločeno prek sistema SEI-BUD. Angleška različica splošnega izkaza prihodkov ter izkaza prihodkov in odhodkov po oddelkih je priložena k proračunu za ponazoritev.

1. UVOD

Komisija predlaga, da ta predhodni predlog spremembe proračuna (PPSP) št. 6 za leto 2006 upošteva naslednje izjemne okoliščine:

- potrebo po vključitvi znatnega povečanja napovedi prihodkov v proračun, zlasti zaradi popravka napovedi saldov DDV in BND ter tradicionalnih lastnih sredstev (2 470 milijonov EUR)[2];

- potrebo po zmanjšanju odobritev plačil v proračunskih vrsticah za razdelke 1, 2 in 7 (3 906 milijonov EUR) ob upoštevanju prerazporeditev iz drugih razdelkov, predlaganih v globalni prerazporeditvi;

- poleg tega Komisija predlaga spremembo opomb k proračunskemu členu 1 1 1 v zvezi s skladiščenjem sladkorja ter k členu 13 03 08 – Evropski sklad za regionalni razvoj (ESRR), Tehnična pomoč in inovativni ukrepi.

2. POVEčANJE NAPOVEDI PRIHODKOV

2.1. Popravek napovedi saldov DDV in BND

V skladu s členom 16 Uredbe Sveta (ES, Euratom) št. 1150/2000 z dne 22. maja 2000 Komisija predlaga, da se napovedi saldov DDV in BND na podlagi razpoložljivih podatkov popravijo, tj. povečajo za 1 639,5 milijona EUR. Te spremembe zadevajo poglavji 3 1 in 3 2 na strani prihodkov proračuna.

Ponovni pregled BND, ki ga je izvedel grški statistični urad in je bil predložen Komisiji, je temeljil na številnih novih elementih in virih ter je povzročil izjemno povečanje v podatkih o BND. Da se lahko primerno ocenijo popravljeni grški podatki o BND, jih mora pred tem temeljito proučiti Eurostat. Ob upoštevanju trenutnih velikih negotovosti v zvezi s temi podatki, je treba v tej spremembi proračuna za salda DDV in BND Grčije ohraniti zaznamek „p. m.“.

Treba je opozoriti, da so na tej stopnji izračuni začasni, saj podatki za BND držav članic še niso bili potrjeni. To lahko pomeni, da bo Komisija popravila podatke med postopkom, ki zadeva ta PPSP.

2.2. Popravek napovedi tradicionalnih lastnih sredstev

Sprememba proračuna št. 3/2006 je ocenila skupna tradicionalna lastna sredstva na neto 14 788,9 milijona EUR. Ob upoštevanju povečevanja vplačanih zneskov v zadnjih mesecih se lahko novi skupni znesek oceni na 14 888,9 milijona EUR. Zato se predlaga knjiženje dodatnih 100 milijonov EUR v člen 1 0 0 (kmetijske dajatve).

2.3. Drugi prihodki

- Povračilo neporabljene pomoči Skupnosti in finančni popravki v zvezi s strukturnimi skladi.

Ob upoštevanju vplačanih zneskov za postavki 6 1 5 0 in 6 5 0 0 ter ob predpostavki, da ti zneski ne bodo ponovno porabljeni to leto, se predlaga, da se v proračun vključi znesek v višini 220 milijonov EUR.

- Zamudne obresti in globe

V poglavjih 7 0 in 7 1 splošnega izkaza prihodkov se knjižijo zamudne obresti in globe. Znesek v višini 120 milijonov EUR je bil vključen že v proračun za leto 2006. Ob upoštevanju zneskov, ki so bili izterjani do zdaj ali pa verjetno še bodo, se predlaga, da se vnese dodaten znesek v višini 470,5 milijona EUR.

- Najemanje in dajanje posojil

Ob upoštevanju dejanskega rezultata za člen 8 1 0 (Vračila glavnice in obresti na podlagi posebnih posojil in tveganega kapitala, odobrenega v okviru finančnega sodelovanja s sredozemskimi tretjimi državami) se lahko vnese dodatnih 30 milijonov EUR.

- Razni prihodki

Predlaga se tudi, da se zaradi zbliževanja napovedi in rezultata vnese dodaten znesek 10 milijonov EUR za člen 9 0 0.

2.4. Tehnična sprememba

Za obračunavanje znesko v zvezi s presežki v sektorju sladkorja zaradi pristopa leta 2004 je postala potrebna posodobitev proračunskih opomb k členu 1 1 1 glede dajatev za skladiščenje sladkorja. V opombah k temu členu se zato doda naslednji odstavek:

„ Ta člen je namenjen knjiženju prihodkov, ki jih poberejo nove države članice v primeru neizločitve zalog sladkorja, ki se štejejo za presežne zaloge v smislu Uredbe Komisije (ES) št. 60/2004 z dne 14. januarja 2004. “

3. PODRAZDELEK 1A: ZMANJšANJE ODOBRITEV ZA JAMSTVENI ODDELEK EKUJS

Evropski parlament, Svet in Komisija so se 30. novembra 2005 strinjali, da sprejmejo pisni predlog spremembe št. 2/2006, ki se nanaša na kmetijske odhodke. Proračun za leto 2006 je bil sprejet 15. decembra 2005. Odobritve za prevzem obveznosti za leto 2006 za Jamstveni oddelek EKUJS so znašale 51 050 milijonov EUR, odobritve plačil pa 50 991 milijonov EUR za razdelek 1. Odobritve za podrazdelek 1a so natančneje znašale 43 279 milijonov EUR, tako za prevzem obveznosti kot za plačila. Za podrazdelek 1b so odobritve za prevzem obveznosti znašale 7 771 milijonov EUR, odobritve plačil pa prav tako 7 711 milijonov EUR.

Na podlagi dosedanjih podatkov o izvrševanju je za podrazdelek 1a Komisija ugotovila znaten presežek odobritev, zato pa se v tem PPSP predlaga izničenje obveznosti, kjer obstaja znaten presežek proračuna. Razlog za neporabljenost so ugodnejše razmere na kmetijskih trgih v letih 2005–2006 ter tudi nekatere neposredne kmetijske pomoči, kar ustvarja prihranke. Po drugi strani bo nižja količina popravkov, ki so posledica odločb o potrditvi obračunov, povzročila povečanje kmetijske porabe v primerjavi z zneski, ki so bili na začetku predvideni v proračunu, tako da so neto prihranki nekoliko nižji.

V nadaljevanju sledi kratko pojasnilo o najpomembnejših odstopanjih med dejansko ravnijo izvrševanja in pričakovanim izvrševanjem za različne sektorje proračuna za leto 2006.

- Tekstilne rastline: S podražitvijo cene bombaža na svetovnih trgih se je zmanjšala stopnja pomoči in posledično zadevnih plačil.

- Nadomestila za proizvode, ki niso navedeni v Prilogi I: Zaradi splošnega padca v stopnji izvoznih nadomestil ter nižjih uvoženih količin predelanih kmetijskih proizvodov so države članice plačevale nižja izvozna nadomestila, zaradi česar odobritve za ta ukrep niso bile v celoti porabljene.

- Sadje in zelenjava: Plačila držav članic za operativne sklade za skupine proizvajalcev bodo do konca proračunskega leta nižje od predvidenih na začetku.

- Goveje in telečje meso: Ugoden razvoj notranjega povpraševanja po govejem in telečjem mesu se ne kaže samo v cenah, ampak tudi v stalnem povečanju uvoza in manjšem izvozu. Prihranki so posledica nižjih izvoženih količin z izvoznimi nadomestili in nižje stopnje izvoznih nadomestil. Poleg tega so bili na podlagi najnovejših podatkov o porabi sredstev ugotovljeni dodatni prihranki pri proračunski postavki, namenjeni financiranju izrednih ukrepov podpore (ukrepi iz sheme za govedo, starejše od 30 mesecev, ter ukrepi iz sheme za odstranitev starejšega goveda v zvezi z BSE).

- Neposredne pomoči: Na podlagi najnovejših informacij, ki so jih sporočile države članice, je do konca proračunskega leta pričakovati splošno neporabljenost sredstev za neposredno pomoč. To ne velja samo za ločene pomoči, pri katerih še vedno obstajajo upravne in strukturne težave glede plačil (shema enotnega plačila in dodatni zneski pomoči), ampak tudi za nekatere vezane neposredne pomoči (pomoč za proizvodnjo oljčnega olja, premije za tobak, plačila na površino za lupinasto sadje, kompenzacijska pomoč za banane).

- Revizija kmetijskih odhodkov: Ob upoštevanju vseh odločb o potrditvi obračunov, ki bodo sprejete do konca proračunskega leta, so zneski, za katere se pričakuje, da bodo povrnjeni na podlagi popravkov iz teh odločb, nižji od zneska, ki je predviden v proračunu za leto 2006. Kakor je navedeno zgoraj, ta neporabljenost dejansko pomeni povečanje v odhodkih za Jamstveni oddelek EKUJS v primerjavi s proračunom za leto 2006. Za razliko od tega so bila vračila neposrednih pomoči višja od predvidenih v proračunu.

V tem trenutku je skupna neto neporabljenost ocenjena na približno 860 milijonov EUR. Komisija bo pozorno spremljala razvoj v prihodnjih tednih in po potrebi popravila podatke med postopkom, ki zadeva ta PPSP.

4. RAZDELEK 2

4.1. Zmanjšanje odobritev plačil za strukturne sklade in Kohezijski sklad

V tem PPSP se predlaga zmanjšanje odobritev plačil, namenjenih razdelku 2, za 2 500 milijonov EUR. Obrazložitev je navedena spodaj.

Proračun za leto 2006 je bil sprejet z izjavo o odobritvah plačil za razdelek 2.

V izjavi je zapisano, da „ če bo izvrševanje odobritev plačil za strukturne sklade preseglo 40 % do konca julija 2006 ali če se bo Komisija kako drugače prepričala, da je odobritev plačil premalo, bo Komisija po proučitvi možnosti prerazporeditve odobritev plačil znotraj celotnega proračuna, vključno z razdelkom 2, in po oceni možnih virov dodatnih prihodkov proračunskemu organu najpozneje do oktobra predložila PPSP . Evropski parlament in Svet bosta na eni sami obravnavi odločala o PPSP, da bi bile potrebne dodatne odobritve razpoložljive najpozneje v začetku novembra 2006.“

Komisija je skozi vse leto pozorno spremljala izvrševanje. Medtem ko je bil pri izvrševanju plačil na splošno dosežen zadovoljiv napredek, so bila plačila iz Evropskega sklada za regionalni razvoj in Evropskega socialnega sklada za španske programe strukturnih skladov sistematično pod pričakovanji. Precej verjetno je, da izpad do konca leta ne bo izravnan. Ocena izvrševanja do konca septembra in posledične projekcije na koncu leta kažejo na potrebo po zmanjšanju odobritev plačil za razdelek 2 za 2 150 milijonov EUR neto. Med štirimi strukturnimi skladi je Usmerjevalni oddelek Evropskega kmetijskega usmerjevalnega in jamstvenega sklada (EKUJS) edini, ki potrebuje dodatne odobritve v znesku 350 milijonov EUR. Prerazporeditev sredstev, potrebnih za okrepitev EKUJS, je bilo možno izvesti znotraj globalne prerazporeditve. Zato so v ta PPSP vključeni samo negativni popravki k razdelku 2. Skupaj pomenijo zmanjšanje odobritev plačil za 2 500 milijonov EUR, razčlenitev pa je naslednja:

13 03 01 – ESRR Cilj 1 (–1 500 milijonov EUR);

04 02 01 – ESS Cilj 1 (–500 milijonov EUR);

13 04 01 – Kohezijski sklad (–500 milijonov EUR).

Večji del popravka iz tega PPSP zadeva programe strukturnih skladov 2000–2006 in je povezan s španskimi zahtevki za plačilo. Do konca septembra so plačila španskim programom znašala 1 717 milijonov EUR (lani ob istem času so znašala 3 745 milijonov EUR). Običajno so plačila Španiji iz strukturnih skladov precej visoka (6 345 milijonov EUR leta 2005). Španski organi zadržujejo zahtevke za plačilo do zaključka obsežne, tj. 100-odstotne revizije in še vedno obstajajo negotovosti v zvezi s trenutkom predložitve nadaljnjih zahtevkov za plačilo v tem letu. Zaradi te negotovosti je utemeljena previdnost, namenjena obvladovanju tveganja znatnih presežkov ob koncu leta. Popravek, ki ga PPSP predlaga za programe strukturnih skladov 2000–2006 je v bistvu enak izpadu plačil Španiji iz Evropskega sklada za regionalni razvoj in Evropskega socialnega sklada na koncu septembra. Plačila drugim državam članicam, vključno z EU-10, so na splošno višja kot lanska.

V zvezi s Kohezijskim skladom so bila plačila konec septembra znatno nad lanskimi ob istem času in nobena država članica ne povzroča zaskrbljenosti. Vendar proračun za leto 2006 znatno presega lansko izvrševanje (3 500 milijonov EUR namesto 2 200 milijonov EUR) zaradi povečanja „københavnske“ dodelitve za države EU-10, pri čemer Komisija trenutno ocenjuje, da se v zadnjem trimesečju stopnja izvrševanja plačil ne bo povečala dovolj, da bi zagotovila polno uporabo izvirne proračunske dodelitve. Zato ta PPSP predlaga zmanjšanje odobritev plačil za 500 milijonov EUR.

Ta predlog Komisije odseva najnovejše razpoložljive informacije in najnatančnejše ocene v trenutku njegovega sprejetja. Kljub temu namerava Komisija še naprej podrobno spremljati izvrševanje in predložiti zaključno oceno zahtevkov za plačilo, ki jih je prejela od vseh držav članic do konca oktobra (1. novembra za Kohezijski sklad), kar je predpisani rok za vložitev zahtevkov za plačilo za to leto. To lahko pomeni, da bo Komisija popravila podatke med postopkom, ki zadeva ta PPSP. To je edini pristop, s katerim je mogoče hkrati obravnavati dve ključni, čeprav nasprotujoči si vprašanji: prvič, zagotoviti, da proračun zadosti vsem prejetim upravičenim zahtevkom za plačilo; drugič, kolikor je mogoče izogibati se možnim presežkom ob koncu leta. Zato Komisija poziva proračunski organ, naj svoj postopek glede tega PPSP vodi tako, da bo mogoče v začetku novembra vnesti morebitne popravke v zvezi s tukaj predlaganimi spremembami.

4.2. Sprememba opomb k proračunski vrstici 13 03 08

Komisija predlaga tudi spremembo proračunske opombe k členu 13 03 08 – Evropski sklad za regionalni razvoj (ESRR), Tehnična pomoč in inovativni ukrepi. Obrazložitev tega predloga je na voljo spodaj.

Uredba Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 zajema načrtovanje novih programov kohezijske politike za obdobje 2007–2013. V členu 36 je določeno, da lahko EIB in EIS sodelujeta pri pripravi nacionalnih strateških referenčnih okvirov in operativnih programov, pripravi projektov, zlasti večjih projektov, in sklenitvi finančnih in javnozasebnih partnerstev. V skladu s tem členom lahko EIB in EIS pomagata Komisiji, Komisija pa lahko pri izvajanju določb tega člena dodeli sredstva EIB ali EIS.

Komisija zato meni, da je v interesu popolne preglednosti do proračunskega organa treba spremeniti proračunske opombe k proračunski vrstici 13 03 08, da bi se vključila nova pravna podlaga in se izrecno navedlo financiranje ukrepov z uporabo člena 36 Uredbe Sveta (ES) št. 1083/2006. Predlagana spremenjena proračunska opomba je:

„ Opombe

Te odobritve so namenjene kritju inovativnih ukrepov in tehnične pomoči, ki jih financira ESRR, kakor je določeno v členih 22 in 23 Uredbe Sveta (ES) št. 1260/1999. Inovativni ukrepi vključujejo študije, pilotne projekte in izmenjavo izkušenj. Namenjene so zlasti kvalitativnemu izboljšanju ukrepov strukturnih skladov. Tehnična pomoč pokriva pripravljalne ukrepe, ukrepe za spremljanje, vrednotenje, nadzor in upravljanje, potrebne za izvrševanje ESRR. Te odobritve se lahko uporabijo zlasti za kritje:

- podpornih odhodkov (reprezentančni stroški, usposabljanje, sestanki, službena potovanja);

- odhodkov za informiranje in objave;

- odhodkov za informacijsko tehnologijo in telekomunikacije;

- pogodb za zagotavljanje storitev in študij;

- donacij.

Te odobritve so namenjene tudi financiranju ukrepov partnerjev za pripravo na naslednje programsko obdobje, vključno z uporabo člena 36 Uredbe Sveta (ES) št. 1083/2006 z dne 11. julija 2006.

Pravna podlaga

Uredba (ES) št. 1261/1999 Evropskega parlamenta in Sveta z dne 21. junija 1999 o Evropskem skladu za regionalni razvoj (UL L 161, 26.6.1999, str. 43).

Uredba (ES) št. 1080/2006 Evropskega parlamenta in Sveta z dne 5. julija 2006 o Evropskem skladu za regionalni razvoj in razveljavitvi Uredbe (ES) št. 1783/1999 (UL L 210, 31.7.2006, str. 1).

Uredba Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (UL L 210, 31.7.2006, str. 25).“

5. RAZDELEK 7

5.1. Zmanjšanje odobritev plačil za SAPARD

V PPSP se predlagajo zmanjšanja odobritev za SAPARD, kjer obstaja znaten presežek proračuna pri prejšnjih osmih državah prosilkah in neporabljenost za Romunijo in Bolgarijo:

Sredstva za proračunsko vrstico 05 05 01 01 – Predpristopni instrument SAPARD je mogoče zmanjšati za 109 milijonov EUR zaradi zamud pri izvajanju programov, zlasti v Romuniji. Razlog za zamude so zlasti poplave v letih 2005 in 2006 ter pomembnost infrastrukturnih del v sklopu dogovorjenih pogodb, za izvedbo katerih je potrebno več časa.

Sredstva za proračunsko vrstico 05 05 01 02 – Predpristopni instrument SAPARD – Zaključek predpristopne pomoči osmim državam prosilkam je mogoče zmanjšati za 287 milijonov EUR.

V PPP 2006, ki je bil pripravljen na začetku leta 2005, je Komisija vključila potrebne odobritve za plačila končnih zahtevkov iz programov SAPARD za nove države članice, namenjenih zaključku programov (300 milijonov EUR).

Jeseni leta 2005 se je izvajanje programov močno pospešilo. Za zadovoljitev povečanega povpraševanja je bilo 271 milijonov EUR prenesenih v proračunsko postavko 05 05 01 02 in večji del neporavnanih obveznosti je lahko bil izplačan leta 2005 namesto leta 2006. Vendar proračuna za leto 2006 ni bilo mogoče prilagoditi navzdol. Zaradi tega se je zgodilo, da je ob koncu leta 2005 šest od osmih novih držav članic doseglo zgornjo mejo 95 %, pri kateri Komisija zaustavi plačila, dokler niso izpolnjeni pogoji za izplačilo končnega salda. Izredno visoka stopnja plačil v letu 2005 je na koncu leta 2005 omejila neporavnane obveznosti za osem novih držav članic na 75 milijonov EUR, kar je veliko manj od odobritev za leto 2006.

Zaradi tega pospešenega izvajanja ob koncu leta 2005 je bilo treba leta 2006 izvršiti le dve plačili Madžarski in Latviji. Obe državi sta tudi dosegli zgornjo mejo 95 %. Češka je še leta 2005 predložila svoj zahtevek za končni saldo programa. Če bo sprejeta pozitivna odločba v v zvezi s potrditvijo obračunov za leto 2005, bi bil ta program zaključen z izplačilom neporavnanih obveznosti Češki. V tem primeru bi v tej proračunski vrstici ostal neuporabljen znesek 287 milijonov EUR.

5.2. ISPA

Komisija predlaga zmanjšanje odobritev plačil za 100 milijonov EUR v zvezi s proračunsko vrstico 13 05 01 02 – Instrument strukturnih politik v predpristopnem obdobju – Prenehanje predpristopne pomoči osmim državam prosilkam..

Ta sprememba odseva dejstvo, da so bili zahtevki za plačilo za projekte novih držav članic, uvedene v skladu z Instrumentom strukturnih politik v predpristopnem obdobju (ISPA), ki so po pristopu postali projekti Kohezijskega sklada, nižji od pričakovanih. Predpisani rok za predložitev zahtevkov za plačilo v letu 2006 je 1. november. Zaradi tega lahko iz podobnih razlogov kot pri spremembah, predlaganih v tem PPSP v zvezi s strukturnimi skladi in Kohezijskim skladom, Komisija popravi podatke med postopkom, ki zadeva ta PPSP.

5.3. Ciper

Uredba o pomoči za severni del Cipra je bila sprejeta šele konec februarja 2006. Uredba[3] upošteva značilnosti razmer v severnem delu Cipra, delu Evropske unije, v katerem je uporaba pravnega reda EU odložena. Poseben vidik je, da za projekte v vrednosti nad 5 milijonov EUR Uredba zahteva daljše posvetovalno obdobje z državami članicami v procesu načrtovanja (dva meseca namesto treh tednov). Skupaj z ovirami, ki so se pojavile med procesom načrtovanja in v zvezi z zagotavljanjem spoštovanja lastninskih pravic, je to povzročilo zamude pri postopku odločanja Komisije o večjih projektih. Do oktobra sta bila sprejeta samo dva projekta, od katerih je bil vsak vreden manj kot 5 milijonov EUR. Kljub temu bo celotni znesek (259 milijonov EUR ob predpostavki, da je sprejet predhodni predlog proračuna št. 5/2006) odobren pred koncem leta in bodo podpisane prve pogodbe. endar ni pričakovati, da bodo začetna plačila za te večje projekte izvedena pred letom 2007, zato ta PPSP predlaga zmanjšanje odobritev plačil za 50 milijonov EUR.

ZBIRNA RAZPREDELNICA PO RAZDELKIH FINANČNE PERSPEKTIVE

Razdelek/podrazdelek finančne perspektive | Finančna perspektiva 2006 | Proračun za leto 2006, vključno s SP št. 14, 2, 35, PPSP št. 3 in 5/2006 | PPSP št. 6/2006 | Proračun za leto 2006, vključno s SP št. 14, 2, 35, PPSP št. 3, 5 in 6/2006 |

|OPO |OP |OPO |OP |OPO |OP |OPO |OP | |1. KMETIJSTVO | | | | | | | | | |- Kmetijski odhodki |44 847 000 000 | |43 279 720 000 |43 279 720 000 |-860 000 000 |-860 000 000 |42 419 720 000 |42 419 720 000 | |- Razvoj podeželja in spremljajoči ukrepi |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Skupaj |52 618 000 000 | |51 050 720 000 |50 991 020 000 |-860 000 000 |-860 000 000 |50 190 720 000 |50 131 020 000 | | Razlika do zgornje meje | | |1 567 280 000 | | | |2 427 280 000 | | | 2. STRUKTURNI UKREPI | | | | | | | | | |- Strukturni skladi |38 523 000 000 | |38 522 922 880 |32 134 099 237 | |-2 000 000 000 |38 522 922 880 |30 134 099 237 | |- Kohezijski sklad |6 094 000 000 | |6 032 082 110 |3 505 500 000 | |-500 000 000 |6 032 082 110 |3 005 500 000 | |Skupaj |44 617 000 000 | |44 555 004 990 |35 639 599 237 | |-2 500 000 000 |44 555 004 990 |33 139 599 237 | | Razlika do zgornje meje | | |61 995 010 | | | |61 995 010 | | | 3. NOTRANJE POLITIKE |9 385 000 000 | |9 394 562 774 |8 907 066 732 | | |9 394 562 774 |8 907 066 732 | | Razlika do zgornje meje | | |5 235 815 | | | |5 235 815 | | | 4. ZUNANJI UKREPI |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Razlika do zgornje meje | | |-275 000 000 | | | |-275 000 000 | | | 5. UPRAVA |6 708 000 000 | |6 656 924 362 |6 656 924 362 | | |6 656 924 362 |6 656 924 362 | | Razlika do zgornje meje | | |51 075 638 | | | | 51 075 638 | | | 6. REZERVE |458 000 000 | |458 000 000 |458 000 000 | | |458 000 000 |458 000 000 | |- Rezerva za jamstva |p.m. | |229 000 000 |229 000 000 | | |229 000 000 |229 000 000 | |- Rezerva za nujno pomoč |p.m. | |229 000 000 |229 000 000 | | |229 000 000 |229 000 000 | | Razlika do zgornje meje | | |p.m. | | | |p.m. | | | 7. PREDPRISTOPNA POMOČ |3 566 000 000 | |2 692 159 038

|2 984 409 038

| |-546 000 000 |2 692 159 038

|2 438 409 038

| | Razlika do zgornje meje | | | 965 400 000 | | | | 965 400 000 | | |8. NADOMESTILA |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Razlika do zgornje meje | | | 499 668 | | | | 499 668 | | | SKUPAJ |123 695 000 000 |119 292 000 000 |121 424 871 496 |112 079 569 621 |-860 000 000 |-3 906 000 000 |120 564 871 496 |108 173 569 621 | | Razlika do zgornje meje | | |2 376 486 131 |7 318 788 006 | | |3 236 486 131 |11 224 788 006 | | 4 Za SP št. 1, je znesek Solidarnostnega sklada EU vpisan dodatno k razdelkoma 3 in 7, kakor je predvideno v Medinstitucionalnem sporazumu z dne7. novembra 2002 (UL C 283, 20.11.2002).

5 PPSP št. 4/2006 je bil sprejet kot SP št. 3/2006.

[1] UL L 248, 16.9.2002, str.1.

[2] Uporaba posodobljenih napovedi na strani prihodkov izboljšuje točnost plačil, ki jih morajo države članice izvršiti med proračunskim letom. Skladno s tem predlaganim popravkom bodo države članice zmanjšale svoje prispevke, ki temeljijo na BND.

[3] Uredba Sveta (ES) št. 389/2006 z dne 27. februarja 2006 (UL L 65, 7.3.2006, str. 5).